শুক্রবার সারা দিনে ইজতেমার যত আয়োজন
টঙ্গীর তুরাগতীরে বৃহস্পতিবার থেকেই শুরু হয়েছে বিশ্ব ইজতেমার কার্যক্রম। বৃহস্পতিবার বাদ আসর পাকিস্তানের মাওলানা খুরশিদের বয়ানের মাধ্যমে আনুষ্ঠানিকভাবে শুরু হয় এ বছরের ইজতেমা। মাগরিব নামাজের পর বয়ান করেন ভারতের তাবলিগি মুরব্বি মাওলানা আহমদ লাট।







শুক্রবার জুমার নামাজ উপলক্ষে টঙ্গী ও আশপাশের এলাকা মুখরিত হয়ে ওঠে মুসল্লিদের পদচারণায়। বৃহৎ এ জামাতে ইমামতি ও খুতবা প্রদান করেন কাকরাইল মসজিদের খতিব ও তাবলিগের শুরা সদস্য মাওলানা জোবায়ের। দুপুর ১টা ৪২ মিনিটে শুরু হয় জুমার নামাজ।




এর আগে বৃহৎ এ জুমায় অংশ নিতে সকাল থেকেই ঢাকা-গাজীপুরসহ আশপাশের জেলাগুলোর মুসল্লিরা বিশ্ব ইজতেমা ময়দানে এসে জমায়েত হন। লাখো মুসল্লি ইজতেমায় উপস্থিত হয়ে বয়ান শোনেন ও জুমার নামাজে অংশ নেন।
শুক্রবার ফজর নামাজের পর মুসল্লিদের উদ্দেশে বয়ান করেন পাকিস্তানের মাওলানা জিয়াউল হক। বয়ানের অনুবাদ করেছেন কাকরাইল মাদ্রাসার শিক্ষক মাওলানা নুরুর রহমান। 
ইজতেমায় শুক্রবার বিশেষভাবে কয়েকটি বয়ানের আয়োজন করা হয়। বিভিন্ন পয়েন্টে আলাদাভাবে অনুষ্ঠিত হয় এ বয়ানগুলো। বিশেষ এ প্রোগ্রামগুলো তাবলিগের বিশেষ সাথি, আলেম-ওলামা, মাদ্রাসাছাত্র ও বিশ্ববিদ্যালয়ের ছাত্রদের নিয়ে অনুষ্ঠিত হয়েছে।
তাবলিগের বিশেষ সাথিদের উদ্দেশে বয়ান করেন ভারতের ব্যাঙ্গালুরুর ভাই ফারুক। ওলামাদের মাঝে বয়ান করেন  ভারতের মাওলানা ইব্রাহিম দেওলা। মাদ্রাসাছাত্রদের মাঝে বয়ান করেন মাওলানা আকবর শরিফ এবং সাধারণ ছাত্রদের উদ্দেশে বয়ান করেন আলীগড়ের প্রফেসর সানাউল্লাহ। বিশেষ এ বয়ানগুলো সকাল ৯টা থেকে ১২টা পর্যন্ত চলে।
  জুমার নামাজের পর থেকে আবার শুরু হয় আমবয়ান। জুমার পর বয়ান করেন সৌদি আরবের শেখ গাসসান। বাদ আসর ভারতের মাওলানা জুহাইরুল হাসান সংক্ষিপ্ত বয়ানের পর গণবিবাহ পড়াবেন।
মাগরিব নামাজের পর মূল বয়ান করবেন ভারতের মাওলানা ইব্রাহিম দেওলা। অনুবাদ করবেন কাকরাইলের মাওলানা জুবায়ের। শনিবার আখেরি মোনাজাতের মাধ্যমে এ অংশের ইজতেমা শেষ হবে। আখেরি মোনাজাতসহ শনিবারের কার্যক্রম পরিচালনা বিষয়ে শুক্রবার রাতে পরামর্শ করবেন মুরব্বিরা। বিশ্ব ইজতেমার মূল বয়ান এখন পর্যন্ত ভারত-পাকিস্তানের মুরব্বিরাই করছেন। ইজতেমার প্রথম অংশে মাওলানা সাদবিরোধী ভারত-পাকিস্তানের মুরব্বিরা অংশ নিয়েছেন।

টঙ্গীর তুরাগতীরে বৃহস্পতিবার থেকেই শুরু হয়েছে বিশ্ব ইজতেমার কার্যক্রম। বৃহস্পতিবার বাদ আসর পাকিস্তানের মাওলানা খুরশিদের বয়ানের মাধ্যমে আনুষ্ঠানিকভাবে শুরু হয় এ বছরের ইজতেমা। মাগরিব নামাজের পর বয়ান করেন ভারতের তাবলিগি মুরব্বি মাওলানা আহমদ লাট।